2025-2026-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури

10 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 74 балл пухма пулать

1. Сăнавсене тĕрĕс вырнаçтарăр. Йывăç-тĕмĕ ячĕсене вырăсла куçарса виççĕмĕш юпана çырăр. Тĕрĕс хуравшăн – 12 балл.

|  |  |  |
| --- | --- | --- |
| Вĕрене шывĕ тухсан | йывăç лартмалли чи лайăх вăхăт |  |
| Çирĕк хурăнран маларах çулçă кăларма пуçласан | кишĕр акма васка. |  |
| Ăвăс йывăçĕ чечекленсен – | сивĕтсе ярать. |  |
| Çĕмĕрт чечеке ларсан е юман çулçă кăларма тытăнсан | çанталăк йĕпе килет. |  |
| Шĕшкĕ чечекленме пуçласан | çанталăк ăшша каять. |  |

2. Фразеологизмсене пĕрешкел пĕлтерĕшлĕ пулнине кура тĕрĕс вырнаçтарăр. Тĕрĕс тупнăшăн – 5 балл.

|  |  |
| --- | --- |
| Çуллахи юр пек. | Çав тери хăвăрт, таврăнми. |
| Çилпе вĕçсе кай. | Кĕтмен çĕртен. |
| Тĕлĕк пек иртсе кай. | Тĕлĕнсех кай. |
| Кăвар кайăкла. | Усăсăр тăкакласа пĕтер. |
| Пĕççе шарт çап. | Хастаррăн, хăюллăн. |

3. *2025 çулта Николай Иванович Ашмарин çуралнăранпа 155 çул çитет. ХVII ĕмĕр пуçламăшĕ.* Хисеп ячĕсене сăмахпа çырăр. Тĕрĕс хуравшăн – 6 балл

*4. Нина Васильевнăшăн пулсан Илюк никам та мар ун пек ачасем шкулта тем чухлех анчах та вăл авă уншăн ятарласа Шупашкара килнĕ хурлăха лекнĕ Илюкăн шăпине епле те пулсан çăмăллатасшăн…* Кирлĕ çĕрте чарăну палли лартăр. Тулли хуравшăн – 6 балл.

5. *Илюк, ятарласа, Васильевнăшăн, епле, çăмăллатасшăн.* Панă сăмахсен сасă тата сас паллисен шутне çырса парăр.Тулли хуравшăн – 5 балл.

6. Константин Ивановăн «Нарспи» поэминчи сăвă йĕркисене тĕрĕс вĕçлĕр. Тĕрĕс хуравшăн – 8 балл. Ирех тăрать, (тăхăнать, тумланать), Нарспи ĕçе (тытăнать, пуçăнать). Е пурçăн çип (илет, тирет) те Юрла-юрла тĕр (тĕрлет, тăвать).

7. Мĕн вăл *верлибр*? Тĕрĕс хуравшăн – 5 балл.

8. Ун пирки час-часах «кăвар чĕреллĕ сăвăç», «чăваш халăхĕн хастар юрăçи» тесе çырнă. Кам вăл? Паллă çыравçăн хушамачĕпе ятне, ашшĕ ятне тĕрĕс çырăр. Вăл ăçта çуралнă? Тулли хуравшăн – 8 балл.

9. Чăвашсен пирвайхи спектакльне лартаканĕ кам? Спектакль мĕн ятлă? Хайлава кам çырнă? Тĕрĕс хуравшăн – 9 балл.

10. *«Пирĕн йăхри паллă çынсем»* ятлă хайлав çырăр. Тулли хуравшăн – 10 балл.